Daar gaan ’n gimkana gehou word by die Equestrian Centre en die vyf maats van die Poniehoewe-Klub besluit om deel te neem. Dis egter nie so maklik nie, want hulle het geen benul wat gedoen gaan word nie. Gelukkig is Mildred daar om hulle touwys te maak met rylesse, rylesse en nog rylesse.
Op die dag van die gimkana sien hulle die ander spanne vir die eerste keer: plaaskinders wat op ’n perd se rug gebore is en Philippe’s Pride, die beste ruiters van die Centre.
Oefen is maklik, maar die kompetisie raak egter gou ’n harde stryd tussen Dapper, Boontjies en die gesoute Beursie.
Die vyf maats en hul ponies gaan vir ’n hele week op ’n plaas kuier en kom sommer die eerste aand al agter dat alles nie pluis is nie. Amper ’n eeu gelede is hier ’n moord gepleeg en al lê die oplossing moontlik in ’n kloof vol wilde diere, besluit die Poniehoewers hulle gaan uitvind wat gebeur het.
Die Poniehoewers glo hy is onskuldig, maar nou moet hulle dit bewys met net ’n onhandige kulkunstenaar en die dorp se donkies om hulle te help.
Terwyl die ander vier lede van die Poniehoewe-Klub by ’n perdrykamp is, beland Roy met Rollie en Tjello en ’n Amerikaner in die geheimsinnige rante op sy oom se plaas. Dinge loop lelik skeef as Roy agterkom dat Mister Hank nie is wat hy sê hy is nie, en hy moet ’n plan beraam om te ontsnap. Maar hoe? Rollie is opstandig sonder sy poniemaats en Tjello word beheer deur die man met die rooi bal. Roy is op sy eie …